Книга Псалмув

посилання=https://en.wikipedia.org/wiki/File:Bhs_psalm1.png|міні|Текст псалома 1:1–2 івритом

Кни́га Псалму́в (ищи Псалты́рь, Псавты́ря, Псалты́ря ци Савты́ря; уд , , досл. „Хвалы“) є перша книга третьої части Танаха (гебрейської Біблії) „Кетувім“ () и єдна из книг Старого Завіта.Mazor, 2011, p. 589.

Книга є антолоґійов гебрейськых реліґійных гімнув. У юдейськуй и западнохристиянськуй традиціях Псалтырь ся чинит 150 псалмами, а у восточнум обряді їх є мало булше.Kselman 2007, p. 775.Berlin & Brettler 2004, p. 1282. Книга псалмув поділена на пять секцій, кажджа з котрых ся кунчат доксолоґійов, гімнов хвалы. Межи филями псалмув сут: гімны вадь пісні хвалы, комуналні тай індивідуалні оплакованя, царські псалмы, псалмы проклятя, комуналні тай індивідуалні подякы, мудрості, паломництва тай другі.

Авторство псалмув ся приписує царю Давыду и другым біблійным особам, наприклад Асафу, сынам Коры, Мойсею и Соломону. Давыдовоє авторство ся не принимат як історичный факт сучасныма зглядователями; держит ся, ож часть псалмув была написана перед угнаньом ізраїлського народа у пустыню, а часть по тому, хоть датованя псалмув вцілови є доста тяжкым. Свиткы Мертвого моря указувут на вто, ож шор и обсяг псалмув 90–150 не были зафіксовані у середині 1. стороча н. е. Изглядателі Септуаґінты (майстарого дожывшого доднесь старогрецького товмачіня), у тому числі Юджин Улріх, писали, ож гебрейськый Псалтырь не быв завершеный до 1. стороча н. е.Wilson, Gerald, "King, Messiah, and the Reign of God: Revisiting the Royal Psalms and the Shape of the Psalter." The Book of Psalms: Composition and Reception. p. 394. Brill. 2005.

 Структура 

 Поділ 
посилання=https://en.wikipedia.org/wiki/File:Paris_psaulter_gr139_fol1v.jpg|міні|Царь Давыд складат псалмы, Парижськый Псалтырь, 10. стороча
Книга псалмув поділена на пять секцій, кажджа з котрых ся кунчат доксолоґійов. Такый поділ, годно быти, учинили при фіналнуй редактурі, обы зімітовати поділ Торы:Bullock 2004, p. 58.

 Книга 1 (псалмы 1–41)
 Книга 2 (псалмы 42–72)
 Книга 3 (псалмы 73–89)
 Книга 4 (псалмы 90–106)
 Книга 5 (псалмы 107–150)

 Пописы 
116 из 150 псалмув мавут окремі пописы; подакотрі ся чинят єдным словом, а другі — довгым коментарьом. Третина из них подабавут на музичні інструкції, наприклад „из струнныма інструментами“. Другі ся удкликавут на филі музичных композицій, наприклад „Псалм“ и „Піснь“ авадь коментувут оказію, котруй псалм є присяченый („Присяченый храму“, „На спомин“ и т. д.). Многі из них сут пудписані именами людий; майбулше (73 псалмы) пудписані „Давыдовыма), и тридцять из них напряму скапчані обсягом из трафунками з жывота царя Давыда.Hayes 1998, pp. 154–155. Межи именами щи сут: Асаф (12), сыны Коры (11), Соломон (2), Мойсей (1) тай Етан Езрахіт (1). Септуаґінта, Пешітта (Сирійська Вулґата) и Латинська Вулґата приписувут дакулко псалмув (напр. 111 и 145) Аґею и Захарії. Окрем того, Септуаґінта щи приписує дакулко псалмув (напр. 112 и 135) Езекіелю и Єремії.

 Нумерація 
Гебрейська
(Масоретськый текст)Грецька
(Септуаґінта)1–81–89–10911–11310–112114–115113116114–115117–146116–145147146–147148–150148–150

Псалмы обычно ся реферувут подля їхнього порядкового числа, айбо нумерація ся розличат у гебрейськум (Масоретськый текст) и грецькум (Септуаґінта) рукописах. Розлука головно у єдному числови. Протестантські товмачіня хоснувут гебрейську нумерацію; што ся кыват другых християнськых традицій: 

 Офіціалні католицькі літурґійні тексты, наприклад Римськый місал, хоснувут грецьку нумерацію.Наприклад „Psalmus 117“ у Vigilia Paschalis in Nocte Sancta, 66
 Сучасні католицькі товмачіня часто хоснувут гебрейську нумерацію, айбо давут зазначками и грецькі еквіваленты.
 Восточні православні и грекокатолицькі товмачіня хоснувут грецьку нумерацію, айбо давут зазначками гебрейські еквіваленты.

 Другі псалмы 
Септуаґінта обсягує псалом 151; гебрейська його верзія была найдена у свиткови псалмув у Свитках Мертвого моря. Поєдны верзії Пешітты (Біблії, котру хоснувут головно сирійські церьквы) мавут псалмы 152–155. Ищи сут Соломонові псалмы — 18 псалмув жидувського походжіня, котрі ориґінално майскорі были написані івритом, айбо дуйшли до сучасности лиш у виді грецького и сирійського товмачінь.

 Русинські традиції 
У русинськуй традиції Псавтыря скапчана из єдноименным ритуалом, бігом котрого ся молят и читат ся Книга псалмув.

 Ник. щи 

 Псавтыря (ритуал)
 Біблія

 Жерела 







 Референції